Diari Oficial de la Generalitat Valenciana


Sumari del DOGV 2149, del 22-11-1993 (1993/829812)

ORDRE conjunta de 21 d'octubre de 1993, de les conselleries d'Agricultura, Pesca i Alimentació i de Sanitat i Consum, per la qual dicten normes per a la inscripció en el Registre Oficial d'Establiments i Serveis Plaguicides en la Comunitat Valenciana
----------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/10/21/(1)/dof/vci/html**

### Dades del document

Número de DOGV
:   2149

Data del DOGV
:   22-11-1993

Secció del DOGV
:   DISPOSICIONS GENERALS

Número del document
:   1993/829812


Data del document
:   21-10-1993

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre conjunta de 21 d'octubre de 1993, de les conselleries d'Agricultura, Pesca i Alimentació i de Sanitat i Consum, per la qual dicten normes per a la inscripció en el Registre Oficial d'Establiments i Serveis Plaguicides a la Comunitat Valenciana.  
La Reglamentació Tècnico-sanitària per a la Fabricació, Comercialització i Utilització de plaguicides (d'ara endavant RTS), aprovada pel Reial Decret 3349/1983, de 30 de novembre, i modificada pel Reial Decret 162/1991, de 8 de febrer, disposa la inscripció en un Registre Oficial d'Establiments i Serveis Plaguicides, del qual hi haurà una oficina en cada província. En l'Ordre conjunta de 29 de novembre de 1989, de les conselleries d'Agricultura i Pesca i de Sanitat i Consum, es van dictar unes normes provisionals per a la inscripció en el Registre en la Comunitat Valenciana.  
Consultades les comunitats autònomes, es va publicar, en el Butlletí Oficial de l'Estat de 4 de març de 1993, l'Ordre de 24 de febrer de 1993, del Ministeri de Relacions amb les Corts i de la Secretaria del Govern, per la qual es normalitzen la inscripció i el funcionament del Registre d'Establiments i Serveis Plaguicides.  
Per això, fent ús de les competències de desplegament legislatiu i d'execució que té la Generalitat Valenciana i a proposta de la Comissió per al Desplegament i l'Aplicació de la Reglamentació sobre Plaguicides,  
ORDENEM  
Article primer  
1.1 El Registre Oficial d'Establiments i Serveis Plaguicides (d'ara endavant el registre), s'estendrà, en el seu àmbit d'aplicació, als locals i les instal·lacions en què es fabriquen, formulen, manipulen, emmagatzemen o comercialitzen plaguicides en general i als qui presten serveis d'aplicació d'aquests productes.  
1.2 Com a excepcions al que s'estableix en el punt 1.1, l'obligació d'inscripció en el registre no afecta:  
a) Els establiments en què es fabriquen, formulen, manipulen, emmagatzemen o comercialitzen desinfectants de material clínic o farmacèutic, d'ambients quirúrgics o plaguicides d'ús en higiene personal.  
b) Els establiments en què es fabriquen, formulen, manipulen, emmagatzemen o comercialitzen productes sotmesos al règim de control dels medicaments veterinaris.  
c) Els establiments en que es comercialitzen exclusivament plaguicides autoritzats per a usos domèstics o per a ús en higiene personal.  
d) Els serveis oficials competents en matèria de tractaments amb plaguicides.  
Article segon  
El registre s'estructura en dues seccions:  
2.1 Secció d'establiments plaguicides: en aquesta secció s'inscriuran les persones naturals o jurídiques que siguen titulars de:  
2.1.1 Plantes de producció, que inclouen les instal·lacions industrials de síntesi i obtenció d'ingredients actius plaguicides i els locals, magatzems i instal·lacions annexes.  
2.1.2 Plantes formuladores, instal·lacions dedicades a la manufacturació de plaguicides mitjançant l'elaboració o l'envasament de preparats, sempre que estiguen situades fora de l'àrea de situació d'una planta de producció.  
2.1.3 Plantes de tractament, que inclou els establiments amb cambres de fumigació, basses d'immersió i altres instal·lacions fixes destinades a l'execució de tractaments plaguicides, inclosos els magatzems i les instal·lacions annexes.  
2.1.4 Magatzems distribuïdors, entenent com a tals els locals independents d'altres instal·lacions destinats a l'emmagatzemament de plaguicides, tècnics o formulats, en les xarxes comercials de distribució.  
2.1.5 Establiments de venda, que són els locals destinats a la venda al públic de preparats de plaguicides.  
2.1.6 Magatzems, entenent com a tals els locals destinats al dipòsit i l'emmagatzemament de productes plaguicides, quan calga l'autorització municipal corresponent per a aquesta activitat.  
2.2 Secció de serveis plaguicides: en aquesta secció s'inscriuran les persones naturals o jurídiques que efectuen tractaments plaguicides de caràcter industrial, corporatius o de serveis a tercers.  
La inscripció en aquesta secció no exclou l'obligatorietat d'inscripció de cada instal·lació o magatzem en la secció d'establiments, segons el que s'especifica en el punt 2.1.  
Article tercer  
Les sol·licituds d'inscripció en el registre es presentaran en les corresponents direccions territorials de la Conselleria d'Agricultura, Pesca i Alimentació, segons els models oficials que es facilitaran a les persones interessades, el format i contingut dels quals s'especifica en els annexos I i II.  
Les sol·licituds es presentaran adequadament emplenades, datades i signades pels titulars, acompanyades dels documents que s'especifiquen a continuació:  
3.1 Secció d'establiments plaguicides:  
a) La llicència municipal d'obertura de l'activitat per a la qual sol·licita l'autorització, expedida el mateix any, o, si de cas hi manca, un certificat de la vigència d'aquella, en què s'especifique la classificació toxicològica, en el cas de plaguicides molt tòxics, d'acord amb el que s'estableix en els articles tercer i sisè de la RTS.  
b) Una memòria descriptiva de l'establiment o la instal·lació, referida a les característiques i l'activitat, i un croquis de les instal·lacions i la seua situació.  
c) Una llista de locals sota la mateixa titularitat inscrits en el registre en les diferents oficines provincials, si s'escau, amb indicació del número de registre.  
d) Una llista del personal adscrit a l'establiment en la qual es detalle la titulació o capacitació de les persones que ocupen els llocs de particular responsabilitat o que duguen a terme les activitats que expressament la requeresquen en aplicació de la normativa vigent.  
3.2 Secció de serveis plaguicides:  
a) Un rebut actualitzat de l'impost d'activitats econòmiques.  
b) Un model de contracte-factura.  
c) Una memòria en què s'indiquen els principals tractaments que s'han de realitzar, les zones d'actuació, els magatzems, si els hi ha, i la maquinària de què es disposa.  
d) En el cas d'aplicació de productes de la categoria «molt tòxics», el contracte amb el tècnic responsable, cas que siga necessari.  
e) Una llista de locals sota la mateixa titularitat inscrits en el registre en les diferents oficines provincials, si s'escau, amb indicació del número de registre.  
f) Una llista del personal adscrit al servei en la qual es detalle la titulació o capacitació de les persones que ocupen, els llocs de particular responsabilitat o que duguen a terme les activitats que expressament la requeresquen en aplicació de la normativa vigent.  
Article quart  
4.1 Les direccions territorials demanaran a l'autoritat municipal informes aclaridors sobre la documentació presentada pel sol·licitant, particularment sobre la llicència municipal, si d'aquesta es desprenen dubtes relatius al compliment dels requisits exigits en l'article sisè de la RTS.  
4.2 La inscripció en el registre es farà tenint en compte les limitacions que, quant als tipus de categories de perillositat definits en l'article tercer de la RTS, puga determinar la llicència municipal d'obertura de l'establiment o l'informe aclaridor de l'ajuntament, si s'escau, a què fa referència el punt 4.1.  
Article cinquè  
5.1. Efectuada la inscripció, la direcció territorial corresponent expedirà un certificat d'inscripció, en el qual es farà constar:  
a) El nom del titular.  
b) La denominació do l'establiment o el servei, si és diferent del nom del titular.  
c) El carrer o la via i el número o el punt quilomètric on està situat l'establiment, o el domicili del servei i el número de telèfon, tèlex o telefax.  
d) La branca o les branques de les especificades en l'article 4.1 de la RTS a què s'esten l'àmbit d'activitats de l'establiment o del servei.  
e) Les classes d'activitat o d'activitats desenvolupades en l'establiment o els tipus de tractaments o de serveis que presta,  
f) La categoria toxicològica màxima dels plaguicides que s'han de fabricar, emmagatzemar, manipular o utilitzar, segons la classificació establerta en l'article tercer de la RTS.  
5.2. El titular de l'establiment o del servei és responsable de mantenir el certificat d'inscripció a la disposició dels serveis d'inspecció.  
5.3 El termini de validesa del certificat d'inscripció serà de cinc anys. Transcorregut aquest termini, el titular haurà de sol·licitar un nou certificat, que podrà ser expedit en els mateixos termes. Amb aquesta finalitat, hi adjuntarà una nova declaració, conformement amb l'article tercer, cas que s'hagen produït modificacions, i aportarà, en tot cas, la llicència municipal o un certificat de la vigència d'aquesta i un rebut actualitzat de l'impost d'activitats econòmiques, si escau.  
Article sisè  
A fi que la informació continguda en el Registre es mantinga actualitzada, l'òrgan competent de la Generalitat Valenciana cancel·larà les inscripcions en els casos següents:  
a) Quan ho sol·licite el titular de l'establiment o del servei.  
b) Quan, com a resultat de l'informe d'una inspecció oficial o per motius d'una altra índole, l'autoritat municipal competent revoque la llicència d'obertura d'un establiment o quan en les activitats d'un servei o les condicions d'un establiment s'incomplesca la reglamentació vigent en matèria de plaguicides.  
c) Quan, transcorregut el termini de validesa del certificat d'inscripció, el titular no haja sol·licitat l'expedició d'un nou certificat.  
DISPOSICIO TRANSITORIA  
Els certificats d'inscripció actualment en vigor seran vàlids mentre no haja transcorregut el termini de validesa des de la data del certificat d'inscripció. Les renovacions de la inscripció es faran d'acord amb aquesta disposició.  
DISPOSICIO DEROGATORIA  
Queda derogada l'Ordre conjunta de 29 de novembre de 1989, de les conselleries d'Agricultura i Pesca i de Sanitat i Consum, per la qual dictaven normes provisionals per a la inscripció en el Registre Oficial d'Establiments i Serveis Plaguicides en la Comunitat Valenciana.  
DISPOSICIONS FINALS  
Primera  
La Comissió per al Desplegament i Aplicació de la Reglamentació sobre Plaguicides proposarà l'elaboració, per part de les conselleries competents, de les disposicions que calguen per al desplegament d'aquesta ordre.  
Segona  
Aquesta ordre vigeix des de l'endemà de la publicació al Diari Oficial de la Generalitat Valenciana.  
El Conseller de Sanitat i Consum,  
JOAQUIN COLOMER SALA  
El Conseller d'Agricultura, Pesca i Alimentació,  
JOSE MARIA COLL COMIN  
ANNEX I  
Generalitat Valenciana  
Conselleria d'Agricultura, Pesca i Alimentació  
Direcció Territorial d... Núm. expedient...  
Sol·licitud d'inscripció en el Registre Oficial d'Establiments i Serveis Plaguicides  
Secció: establiments i instal·lacions  
Inscripció ( ) Renovació ( )  
Indiqueu, si escau, núm. de registre anterior  
SOL·LICITANT  
Nom i cognoms... DNI...  
En qualitat d...  
Domicili... Ciutat... CP... Província...  
Telèfon... Fax...  
DADES DE L'EMPRESA  
Denominació de l'establiment... NIF...  
Situació de l'establiment: c./ctra./camí...  
Població... CP... Província...  
Telèfon... Tèlex... Telefax...  
Branca d'activitat: plaguicida d'ús:  
fitosanitari ( ) ramader ( )  
indústria alimentària ( ) ambiental ( )  
Activitat de l'establiment o la instal·lació:  
planta de producció ( ) planta formuladora ( )  
magatzem distribuïdor ( ) instal·lació de tractament ( )  
venda ( ) magatzem ( )  
Categoria toxicològica màxima dels plaguicides que s'han de manipular:  
nociu ( ) tòxic ( ) molt tòxic ( )  
Documentació que s'acompanya:  
- ( ) Llicència municipal d'obertura  
- ( ) Llista de personal adscrit a l'establiment  
- ( ) Llista de locals inscrits en el ROESP sota la mateixa titularitat  
- ( ) Memòria descriptiva de l'activitat i l'establiment  
- ( ) Croquis de situació  
- ( ) Plànol croquis de la instal·lació o l'establiment  
 , d de 199   
 (Firma del sol·licitant i segell de l'empresa)  
DIRECIO TERRITORIAL...  
ANNEX II  
Generalitat Valenciana  
Conselleria d'Agricultura, Pesca i Alimentació  
Direcció Territorial d... Núm. expedient...  
Sol·licitud d'inscripció en el Registre Oficial d'Establiments i Serveis Plaguicides  
Secció: serveis plaguicides  
Inscripció ( ) Renovació ( )  
Indiqueu, si escau, núm. de registre anterior  
SOL·LICITANT  
Nom i cognoms... DNI/NIF...  
En qualitat d ...  
Domicili ... Ciutat ... CP ... Província ...  
Telèfon ... Fax ...  
DADES DE L'EMPRESA (si és diferent del titular)  
Denominació del servei... NIF...  
Situació: c./crra./camí ...  
Població ... CP ... Província ... Telèfon ... Tèlex ... Telefax ...  
Branca d'activitat: plaguicida d'ús:  
fitosanitari ( ) ramader ( )  
indústria alimentària ( ) ambiental ( )  
Activitat del servei:  
( ) tractaments a tercers  
( ) tractaments corporatius  
( ) tractaments industrials  
Categoria toxicològica màxima dels plaguicides que s'ha de manipular:  
nociu ( ) tòxic ( ) molt tòxic ( )  
Documentació que s'acompanya:  
- ( ) Rebut actualitzat de l'IAE  
- ( ) Llista de personal adscrit a l'establiment  
- ( ) Llista de local s inscrits en el ROESP sota la mateixa titularitat (si els hi ha)  
- ( ) Memòria descriptiva del servei que s'ha de realitzar (àmbit d'actuació, maquinària, etc.)  
- ( ) Model de contracte-factura  
- ( ) Contracte amb tècnic titulat en aplicació de plaguicides molt tòxics (si escau)  
 , d de 199   
 (Firma del sol·licitant i segell de l'empresa)  
DIRECCIO TERRITORIAL ...


Còpia Permalink ELI